அதுல் கார்க்

அதுல் கார்க் (Atul Garg; பிறப்பு ஆகத்து 26,1957) என்பவர் இந்தியாவில் உத்திரப் பிரதேசம் காசியாபாத் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார், இவர் உத்தரப் பிரதேச அரசில் இணை அமைச்சராக இருந்துள்ளார். இவர் உத்தரப் பிரதேச சட்டமன்ற உறுப்பினராக காசியாபாத் சட்டமன்றத் தொகுதியினைப் பிரதிநிதித்துவப்படுத்தினார்.

 அரசியல் வாழ்க்கை 
கார்க் பாரதிய ஜனதா கட்சி உறுப்பினர் ஆவார். 2012ஆம் ஆண்டில் உத்தரப் பிரதேச சட்டப்பேரவைத் தேர்தலில் பாஜக கட்சிக்காகப் பிரச்சாரம் செய்தார். பின்னர் 2017 தேர்தலில் போட்டியிட்டு சட்டசபை உறுப்பினர் ஆனார். இவர் உணவு மற்றும் குடிமைப்பொருட்கள், உணவு பாதுகாப்பு, வாடகைக் கட்டுப்பாடு மற்றும் நுகர்வோர் பாதுகாப்பு ஆகிய துறைகளின் மாநில அமைச்சராகப் பதவிவகித்தார்.

 பின்னணி 
கார்க் காசியாபாத் முதல் மாநகரத்தந்தையான தினேசு சந்திர கார்க்கின் மகன் ஆவார்.

கார்க் உத்தரப் பிரதேசத்தில் உள்ள பொறியியல் மற்றும் மேலாண்மை கல்லூரிகளில் தொழில்முனைவோர் கல்வியை ஊக்குவிப்பவர் ஆவார். பல்வேறு கல்லூரிகள் மூலம், தொழில்முனைவோர் மற்றும் திறன் மேம்பாட்டில் பயிற்சிகளை ஊக்குவித்து வருகிறார்.

 மேற்கோள்கள் 

பகுப்பு:1957 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்திரப்பிரதேச மாநில அமைச்சர்கள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்